LeeNeeAnn » Blog Archive » За щастието, коминочистачите и дребните неща
바카라사이트: If you are going for finest contents like I do, just go to see this website every day for the reason that it...
За щастието, коминочистачите и дребните неща
Няма нищо по-тъжно от комин без пушек, защото дори изгубените щастийца, които които се реят уж безцелно в небето и се оглеждат за подходящ комин, около който да се мотаят и да подслушват какво става в къщите на хората, търсейки си тъжен човек, когото да навестят, не харесват комини без пушек.
Около комините без пушек не се навърта нито един коминочистач, та да може щастийцето да се закачи на четката му, а покрай нея и на някой минувач, който ще докосне случайно коминочистача, в търсене на точно това щастийце…
Комините са важни не само заради коминочистачите и изгубените щастийца, а и заради Дядо Коледа.
Ако няма комини, дядо Коледа няма да има откъде да се спусне, за да остави подаръци на послушните деца.
А ако изчезнат подаръците, ще изчезнат и послушните деца, защото ако няма подаръци, за какво ще им е на децата да слушат?
Ако изчезнат послушните деца, ще изчезнат и доволните майки.
А ако изчезнат доволните майки, ще изчезнат и доволните татковци.
А ако изчезнат доволните татковци, кой ще строи красиви къщи с големи комини, около които да се навъртат щастийца?
Тогава комините ще изчезнат, защото ще се окажат излишни и безполезни, а с тях и дядо Коледа, послушните деца, доволните майки и ентусиазираните татковци, които да строят къщи с комини, около които да се навъртат изгубените щастийца…
… защото дори и да си мислим, че пушекът идва от дървата в печката, това съвсем не е така…
Пушекът идва от топлината на дома, а топлината на дома се създава от обитателите му…
This entry was posted on Tuesday, December 19th, 2006 at 21:37	and is filed under Мисли и чувства. You can follow any responses to this entry through the comments RSS 2.0 feed. You can leave a response, or trackback from your own site.
9 Responses to “За щастието, коминочистачите и дребните неща”
Това си е направо поезия, ако и да не е в рими. И то невероятно човечна.
December 19th, 2006 at 21:53
Да, определено ставаш за детска писателка. Между другото, какво става с илюстрациите за облачето? Ще има ли с какво да ме изненадаш скоро?
December 19th, 2006 at 22:07
Надявам се първата рисунка да е готова по Коледа. А дали ще се изненадаш – не знам 😉
December 20th, 2006 at 06:51
Верче says:
Това ме подсети за две сентенции, които бях прочела на една готварска престилка и покривка за маса.
Едното гласеше:”Home is where the Heart is”
Второто бе :”A house without Love is not a Home”
December 20th, 2006 at 09:08
@LeeAnn, ако коминът пуши, значи камината е запалена. А като е запалена камината, как дядо Коледа ще влезе, за да остави подаръците?
А и спокойно, ако дядо Коледа изчезне, ще чакаме подаръци от дядо Мраз ;).
Всичко това е в кръга на шегата, разбира се :). И на мен ми харесват мислите и чувствата ти.
December 20th, 2006 at 16:31
Ако пък искаш да знаеш, пламъкът на този пушек, за който аз говоря, не изгаря чуждите д-та, а само топли сърцата на хората, за които е предназначен, … пък! 😉
December 20th, 2006 at 17:16
LeeNeeAnn » Blog Archive » Празнично says:
[…] Празнично Пожелавам ви пушек в комина през цялата идна година! […]
December 22nd, 2006 at 13:04
Ние в панелките на жк Младост нямаме комини…
December 24th, 2006 at 00:33
@ kanew
Всеки дом има комин…
Дори и в палатка да живееш, ако любовта те чака вътре, като влезеш и ти, и комина започва да пуши 😉 … само дето ти не го виждаш… 🙂
December 24th, 2006 at 16:33
This blog is protected by dr Dave\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\\'s Spam Karma 2: 200753 Spams eaten and counting...